182 MISSIONS DIPLOMATIQUES 



tiens, ne les molestant aulcunement par guerre. II nous déclara semblable- 

 ment qu'il y avoil icy une femme grecque clirestienne, qui disoit vouloir 

 perdre la teste, sy jamais quelqu'un mouroit de la peste au lieu où elle 

 auroit à sa manière peu ensepvelir ung cors mort de ladicte maladie, et 

 près lequel elle eut auparavant eu moyen de s'asseoir quelque peu d'es- 

 pace. Le mesme jour veint semblablement vers nous Pierre de Pomares, 

 Lionnois, dont le père avoit esté médecin et juyf , mais depuis converty à 

 la foy de Christ. Il avoit aussi eu aultrefois ung frère, appelle Imbert de 

 Pomares, lequel avoit esté peu de temps auparavant mon compaignon en 

 aulcuns affaires, et depuis avoit esté occis avecq le ducq do Bourbon, au 

 siège de Rome. Ledict Pierre nous déclara qu'il s'estoit, passé quelque 

 espace, transporté en ceste ville de Constantinoble en la compaignie de 

 .lehan Anthoine de Frangipanibus; lequel avoit esté envoyé de la mère du 

 roy François de France vers cest empereur des Turcqz , lors que ledict roy 

 estoit détenu prisonnier aus Hispaignes, et que ceste avoit esté la cause de 

 la descente des Turcqz en Hongrie, et de toutz les maulx depuis ensuyvis. 

 VII°. — Nous envoyasmes de grand matin vers le seigneur Aloisio 

 Grily, lequel, pour responce aux lettres que luy avoye rescript en latin, 

 me manda qu'il esloit grandement esmerveillé de ce que n'estions encoires 

 despéchés, ven que le tout estoit prest et ne restoit que de sceler la bourse, 

 ce que néantmoings ne se pouroit faire devant le vendredy prochain, obs- 

 tant d'Imbrahim Bassa, lequel ne relourneroit devant ledict jour. Le sei- 

 gneur Symon de Gotys, Fiagusinus, veint ce mesme jour disner avecq 

 nous, lequel nous a déclaré qu'il y avoit icy ung rabbin juyf, des plus 

 doctes de nostre temps , lequel estoit médecin de la mère de ce grand 

 Empereur, et des femmes d'icelluy. Il discourut aussy touchant le com- 

 mencement d'Imbrahim Bassa, qu'il disoit estre tel, sçavoir, qu'il avoit 

 esté prins jeune et servy à ung Scender Bassa, lequel l'avoit envoyé avecq 

 aultre présent à Selim, empereur des Turcqz; que ledict Imbrahim, avecq 

 plusieurs aullres jeunes gars, auroit esté mis au service de ce Solyman, 

 lors jeune, lequel auroit prins ledict Imbrahim en sa grâce, tellement 

 qu'avant qu'il fust parvenu à la dignité imporialle, il l'auroit constitué 

 chef sur toutz les aultres serviteurs; mais, estant terminé ledict Selim, et 



